section_heading: Kriket u Hrvatskoj
paragraph_text: Kriket su na Visu igrali engleski vojnici prije gotovo dvije stotine godina, a prije stotinjak godina pokušao ga je udomaćiti Franjo Bučar, ali se igra tada održala samo nekoliko godina. U Hrvatskoj postoje 3 kriket kluba (u Zagrebu, Splitu i na Visu). Od 2004. postoji i Hrvatski kriket savez. Hrvatska kriket reprezentacija djeluje od 2000.